TAO

Lapin yliopiston taideaineiden opiskelijat TAO ry eli TAO on Lapin yliopiston taiteiden tiedekunnan koulutusohjelmien yhteinen ainejärjestö. Tiedekunnan jokaisella oppiaineella oli aikaisemmin oma ainejärjestönsä, mutta 2000-luvun puolessa välissä heräsi ajatus perustaa yhteinen ainejärjestö. TAO ry perustettiin vuonna 2006. Yhdistyksen logon on suunnitellut entinen Lapin yliopiston graafisen suunnittelun opiskelija Emilie Uggla.

Toiminta 
TAO ry:n sääntömääräisenä tarkoituksena on toimia Lapin yliopiston taiteiden tiedekunnan opiskelijoiden yhdyssiteenä ja etujärjestönä. Yhdistyksen ylin päättävä elin on yhdistyksen kokous. Hallitus vastaa yhdistyksen päivittäisen toiminnan pyörittämisestä. Yhdistyksellä on toimisto taiteiden tiedekunnassa Lapin yliopistolla.

TAO ry pyrkii lisämään yhteisöllisyyttä ja opiskelijavaikuttamisen mahdollisuuksia Lapin yliopistossa, sekä tekemään yhteistyötä opiskelijoille hyödyllisten verkostojen kanssa. Yhdistys nimittää opiskelijaedustajia yliopiston eri toimikuntiin ja Lapin yliopiston taidesiiven sisäilmaongelmien ja muuton aikana yhdistys ylläpiti ja huolehti opiskelijoiden hyvinvoinnista poikkeustilasta huolimatta. Yhdistys on ottanut useasti kantaa opiskelijoiden puolesta, mm. Opintopsykologi Lapin yliopistoon -mielenilmaus , sekä järjestänyt Rovaniemellä kaikille avoimia tapahtumia. TAO ry vaikuttaa myös Lapin yliopiston ylioppislaskunnan opiskelijapolitiikkaan oman edustajistolistan kautta. TAO-lista tuplasi paikkamääränsä edustajistossa ja nousi toiseksi suurimaksi listaksi vuonna 2020.Vuonna 2021 TAO oli jälleen lisännyt paikkojaan ja edusti nyt kuuden henkilön voimin edustajistossa. 

TAO ry tukee opiskelijoiden liikuntaa ja urheilutoimintaa sekä pyrkii  järjestämään erilaisia yritysvierailuja, retkiä ja juhlia. Lisäksi TAO ry:n alla toimii Lapin yliopiston taideyhteisö KALTO, sekä yliopiston oma opiskelijaradio Radio Säteily, salibandyjoukkue ja pelikerho.  

TAOn alumniyhdistys TAO Alumni ry toimii yhdyssiteenä Lapin yliopiston taiteiden tiedekunnan nykyisten ja entisten opiskelijoiden välillä, sekä järjestää tapahtumia ja matkoja.

Radio Säteily 
Säteily luotiin 2000-luvun alussa tukemaan audiovisuaalisen mediakulttuurin koulutusohjelman radioilmaisun kurssia, mutta siirryttyään TAO ry:n alaisuuteen, vapaana opiskelijaradiona siihen voivat tuottaa sisältöä kaikki radioilmaisusta kiinnostuneet opiskelijat tiedekunnasta riippumatta. Säteilyn toiminnalla on vuosia jatkuneet pitkät perinteet ja sen toimintaperiaatteena onkin olla laadukkaasti kokeileva ja hauskasti erilainen paikallisradio. Säteily tuo Rovaniemeläisille kuulijoille kiinnostavaa ja muista kanavista erottuvaa sisältöä  radiossa ja verkossa. Radio Säteilyn tuottajia on myös siirtynyt kaupalliselle kanavalle ja YLElle mm. iltapäiväjuontaja Timo Metsäjoki. Se on myös tuottanut aiheita tutkimuksiin.

KALTO 
KALTO on Lapin yliopiston taiteiden tiedekunnan opiskelijoiden perustama poikkitieteellinen taiteilijayhteisö. Se toimii TAO ry:n alaisuudessa. KALTO kerää opiskelijat yhteen taiteen tekijöinä, tukee opiskelijoiden luovuutta heidän vapaa-ajallaan ja tarjoaa mahdollisuuden monipuoliseen taiteelliseen toimintaan. KALTO on järjestänyt mm. työpajoja, taidemyyjäisiä, taidekeskusteluita ja näyttelyitä.

Kulttuuri ja tavat 
TAO ry:n jäseniä kutsutaan TAOlaisiksi tai pandaperheeksi, sillä he assosioituvat vahvasti maskottiinsa pandaan. Vapaa-ajan tapahtumiin TAOlaiset pukevat yleensä päälleen fuksianpunaiset opiskelijahaalarit. TAOlaisilla on myös omia lauluja, joista tunnetuin on TAOlaisen sanoittama Tao Tao, jota he laulavat Taotao, pieni pandakarhu -tunnusmusiikin tahtiin.

Kunniamerkit ja palkitsemiset 
 TAO ry:n ainejärjestönauha
 TAO ry:n ansiomerkit
 TAO ry:n hallitusmerkki
 TAO ry:n kunniamaininta

Aiemmat puheenjohtajat 
 2006 Henna Ahonen
 2007 Marjukka Parkkinen
 2008 Jannina Lahti
 2009 Siru Lahtinen
 2010 Siru Lahtinen
 2011 Heidi Pöysä
 2012 Niko Uusi-Simola
 2013 Niko Uusi-Simola
 2014 Rida Haapala
 2015 Matilda Taipale 17.11.2015 asti
 2015 Meri Kauhanen 17.11.2015 alkaen
 2016 Rida Haapala
 2017 Ruusu-Maria Lappalainen
 2018 Esa-Pekka Tuppi
 2019 Esa-Pekka Tuppi
 2020 Matilda Kalving
 2021 Matilda Kalving

Lähteet

Aiheesta muualla
TAO ry:n kotisivut
Kide-lehti: Ei mitään rajaa, Taiteiden tiedekunnan opiskelijat murtavat perinteisiä oppiaineiden ja laitosten rajoja yhteisessä ainejärjestössä.

Lapin yliopisto
Suomalaiset ainejärjestöt ja killat